આજે સવારે જયપુરથી ફરુખાબાદ જઇ રહી ટૂરિસ્ટ બસ અનિયંત્રિત થઇને ડિવાઇડર સાથે અથડાતાં બસ પલટી ગઇ હતી. આ ઘટનામાં પાંચ લોકોના મોત ઘટના સ્થળે જ નીપજ્યાં હતાં, જ્યારે બીજા ૧૨ લોકોનું હોસ્પિટલમાં સારવાર દરમિયાન મોત થયું છે. મેનપુરી એસપીએ અત્યાર સુધી ૧૭ લોકોના મોતની પુષ્ટિ કરી છે. અત્યારે ઘટના સ્થળે પોલીસ તૈનાત કરવામાં આવી છે અને રેસ્ક્યુ ઓપરેશન ચાલુ છે. ક્રેનની મદદથી બસને રોડની વચ્ચેથી હટાવવામાં આવી રહી છે.